БархI да вехачу йоккхачу уьйтIахь, Iаьмнийн томмагIашна лулахь хьалакъеддачу бацалара баппаш лехьош, уьш «хIуп-п» олий тIомадохуш, ловзуш лела Хьапи схьалаьцна, шерачу метте дIа а хIоттийна, кхунна гонаха гIожца гуо а бина: «Со юхаваллалц, кхузара меттах ма яьллахь!», – аьлла, дIавахана ваши сарралц гучу ца велира. Юха а кхунна гонаха хьийзара нана: «Эхь ду-кх иза, берана муха дийр ду иштта таIзар?!», – марвашас динчунна резаяцахь а, йоI кIелхьара ца яьккхира нанас.